ᱯᱨᱚᱛᱤᱢᱟ ᱵᱟᱱᱫᱷᱳᱯᱟᱫᱷᱭᱟᱭ

ᱯᱨᱚᱛᱤᱢᱟ ᱵᱚᱱᱫᱳᱯᱟᱫᱷᱭᱟᱭ 
(Bengali: প্রতিমা বন্দ্যোপাধ্যায়) (᱒᱑ ᱰᱤᱥᱮᱢᱵᱚᱨ ᱑᱙᱓᱔ - ᱒᱙ ᱡᱩᱞᱟᱭ ᱒᱐᱐᱔) (ᱯᱨᱚᱛᱤᱢᱟ ᱪᱟᱴᱟᱨᱡᱤ ᱫᱚ ᱯᱨᱚᱛᱤᱢᱟ ᱪᱚᱴᱴᱚᱯᱟᱫᱷᱭᱟᱭ ᱨᱩᱯ ᱨᱮᱭ ᱡᱟᱱᱟᱢ ᱞᱮᱱᱟ ᱾) ᱠᱚᱞᱠᱟᱛᱟ ᱨᱤᱱᱤᱡ ᱢᱤᱫ ᱵᱟᱝᱜᱟᱞᱤ ᱯᱞᱮᱵᱮᱠ ᱥᱮᱨᱮᱧᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱦᱚᱲ ᱜᱚᱨᱚᱡᱟᱱᱟᱜ ᱵᱟᱝᱜᱟᱞᱤ ᱯᱟᱹᱨᱥᱤ ᱨᱮᱱᱟᱜ ᱯᱷᱤᱞᱤᱢ ᱟᱨ ᱮᱴᱟᱜ ᱯᱷᱤᱞᱤᱢ ᱥᱮᱱᱮᱨᱮᱧ ᱨᱮ ᱟᱹᱰᱤ ᱜᱟᱱ ᱥᱮᱨᱮᱧ ᱠᱚᱭ ᱥᱮᱨᱮᱧ ᱟᱠᱟᱫ-ᱟ, ᱵᱟᱹᱲᱛᱤ ᱞᱮᱠᱟᱛᱮ, ᱑᱙᱕᱐, ᱖᱐, ᱟᱨ ᱗᱐ ᱟᱱᱟᱜ ᱜᱮᱞᱟᱝ ᱨᱮ ᱾  ᱩᱱᱤ ᱫᱚ ᱯᱨᱚᱛᱤᱢᱟ ᱵᱟᱱᱟᱨᱡᱤ ᱧᱩᱛᱩᱢ ᱛᱮᱦᱚᱸ ᱵᱷᱟᱹᱜᱤ ᱩᱯᱨᱩᱢ ᱛᱟᱦᱮᱸ ᱠᱟᱱ ᱛᱟᱭᱟ ᱾

 ᱮᱛᱚᱦᱚᱵ ᱡᱤᱭᱚᱱ 

ᱯᱨᱚᱛᱤᱢᱟ ᱵᱟᱱᱫᱳᱯᱟᱫᱷᱭᱟᱭ ᱨᱤᱱ ᱦᱟᱯᱲᱟᱢ ᱫᱚ ᱵᱚᱦᱨᱚᱠ (ᱵᱟᱝᱜᱟᱞᱤ: কাকেক), ᱵᱤᱠᱨᱚᱢᱯᱩᱨ, (ᱱᱤᱛᱚᱜ ᱢᱤᱸᱥᱤᱜᱚᱸᱡᱽ) , ᱰᱷᱟᱨᱟ, ᱵᱟᱝᱜᱽᱫᱮᱥ ᱠᱷᱚᱱ ᱠᱚ ᱦᱮᱡ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱥᱩᱢᱩᱝ ᱢᱤᱫ ᱥᱮᱨᱢᱟ ᱵᱚᱭᱚᱥ ᱨᱮ ᱟᱡ ᱵᱟᱵᱟ ᱢᱚᱬᱤ ᱵᱷᱩᱥᱚᱬ ᱪᱚᱴᱚᱯᱟᱫᱷᱭᱟᱭ ᱫᱚᱭ ᱟᱫ ᱞᱮᱫᱮᱭᱟ ᱢᱮᱱᱮᱛ ᱮ ᱜᱚᱡ ᱵᱟᱹᱜᱤ ᱟᱫᱮ ᱛᱟᱦᱮᱸᱫ ᱾ ᱩᱱᱤ ᱟᱡ ᱟᱭᱳ ᱠᱚᱢᱞᱟ ᱪᱚᱴᱚᱯᱟᱫᱷᱭᱟᱭ ᱫᱚ ᱩᱱᱤ ᱠᱚᱞᱠᱟᱛᱟ ᱨᱮᱱᱟᱜ ᱵᱚᱵᱷᱱᱤᱯᱩᱨ ᱨᱮ ᱟᱡᱟᱜ ᱚᱲᱟᱜ ᱨᱮᱭ ᱦᱟᱨᱟᱵᱩᱨᱤ ᱠᱮᱫᱮᱭᱟ ᱾ ᱩᱢᱤ ᱫᱚ ᱢᱟᱱᱚᱛᱟᱱ ᱯᱨᱚᱠᱟᱥ ᱠᱟᱞᱤ ᱜᱷᱳᱥᱟᱞ ᱴᱷᱮᱱ ᱠᱷᱚᱱ ᱟᱹᱰᱤ ᱠᱟᱹᱡ ᱵᱚᱭᱚᱥ ᱠᱷᱚᱱ ᱜᱮ ᱥᱮᱪᱮᱫᱚᱜ ᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ 

 ᱠᱟᱹᱢᱤ 

ᱯᱨᱚᱛᱤᱢᱟ ᱵᱟᱱᱫᱳᱯᱟᱫᱷᱭᱟᱭ ᱟᱜ ᱯᱩᱭᱞᱩ ᱨᱮᱠᱳᱰ ᱫᱚ ᱑᱙᱔᱕ ᱨᱮ ᱥᱮᱱᱳᱞᱟ ᱨᱮᱠᱚᱨᱰᱥ ᱦᱚᱛᱮᱛᱮ ᱥᱟᱢᱟᱝ ᱛᱮ ᱦᱮᱡ ᱮᱱᱟ ᱾ ᱩᱱᱤ ᱫᱚ ᱑᱙᱕᱑ ᱨᱮ ᱵᱟᱝᱜᱟᱞᱤ ᱯᱷᱤᱞᱤᱢ ᱨᱮ ᱯᱞᱮᱵᱮᱠ ᱥᱤᱝᱜᱚᱨ ᱞᱮᱠᱟᱛᱮᱭ ᱮᱛᱚᱦᱚᱵ ᱞᱮᱫ-ᱟ ᱾ ᱛᱤᱱ ᱡᱚᱦᱚᱜ ᱩᱱᱤ ᱯᱷᱤᱞᱤᱢ "ᱥᱩᱱᱚᱱᱫᱚᱨ ᱵᱚᱭᱮ" ᱨᱮ ᱢᱟᱱᱚᱛᱟᱱ ᱥᱩᱜᱷᱤᱨᱞᱟᱞ ᱪᱚᱠᱨᱚᱵᱚᱨᱛᱤ ᱟᱜ ᱥᱮᱱᱮᱨᱮᱧ ᱩᱱᱩᱫᱩᱜ ᱨᱮ " ᱛᱳᱛᱤᱱᱤ ᱚᱢᱢᱤ, ᱛᱩᱢᱤ ᱥᱩᱱᱫᱚᱨ ᱪᱟᱸᱫᱽ" ᱮ ᱨᱮᱠᱚᱨᱰ ᱠᱮᱫ-ᱟ ᱾ ᱯᱮ ᱜᱮᱞᱟᱝ ᱨᱮ, ᱩᱱᱤ ᱫᱚ ᱖᱕ ᱠᱷᱚᱱ ᱦᱚᱸ ᱵᱟᱹᱲᱛᱤ ᱵᱟᱝᱜᱟᱞᱤ ᱯᱷᱤᱞᱤᱢ ᱟᱨ ᱟᱹᱰᱤᱜᱟᱱ ᱮᱴᱟᱜ ᱯᱷᱤᱞᱤᱢ ᱨᱮᱱᱟᱜ ᱥᱮᱨᱮᱧ ᱞᱟᱹᱜᱤᱫ ᱟᱡᱟᱜ ᱨᱟᱦᱟᱭ ᱮᱢ ᱟᱠᱟᱫ-ᱟ ᱾

 ᱜᱩᱨ 

᱑᱙᱘᱖ ᱨᱮ ᱯᱨᱚᱛᱤᱢᱟ ᱟᱡ ᱡᱟᱶᱟᱭ ᱢᱟᱱᱚᱛᱟᱱ ᱚᱢᱤᱭ ᱠᱩᱢᱟᱨ ᱵᱚᱱᱫᱳᱯᱟᱫᱷᱭᱟᱭ ᱮ ᱱᱟᱥ ᱮᱱ ᱛᱟᱭᱚᱢ, ᱩᱱᱤᱭᱟᱜ ᱦᱚᱲᱢᱚ ᱫᱚ ᱟᱹᱰᱤ ᱞᱚᱜᱚᱱ ᱛᱮ ᱞᱤᱪᱟᱹᱲ ᱮᱱᱟ ᱟᱨ ᱒᱙ ᱡᱩᱞᱟᱭ ᱒᱐᱐᱔ ᱦᱤᱞᱚᱜ ᱫᱚ ᱩᱱᱤ ᱢᱩᱪᱟᱹᱫ ᱥᱟᱦᱮᱫ ᱮ ᱤᱫᱤ ᱠᱮᱫ-ᱟ ᱾ ᱩᱱᱤ ᱫᱚ ᱟᱡᱤᱡ ᱦᱚᱯᱚᱱ ᱮᱨᱟ ᱨᱟᱡᱽᱠᱤᱥᱚᱨᱤ ᱵᱚᱱᱫᱳᱯᱟᱫᱷᱭᱟᱭ ᱟᱨ ᱜᱷᱟᱨᱚᱡᱤᱭᱟᱹ ᱠᱚ ᱦᱚᱛᱮᱛᱮᱭ ᱵᱟᱧᱪᱟᱣ ᱞᱮᱱ ᱛᱟᱦᱮᱸᱫ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ